POVJERENSTVO ZA ZAKUP JAVNIH POVRŠINA

Karlovac, 1.7.2021.

Na temelju odluke Gradonačelnika KLASA: UP/I-944-18/21-03/121, URBROJ: 2133/01-07/2-21-3 od 1.7.2021. godine., Povjerenstvo za zakup javnih površina objavljuje

N A T J E Č A J

za zakup javnih površina za postavljanje kioska

**1.** Daju se u zakup javne površine za postavljanje kioska na lokacijama sukladno Planu rasporedu kioska („Glasnik Grada Karlovca“ br. 4/19):

|  |  |  |  |  |  |
| --- | --- | --- | --- | --- | --- |
| Red. br. | Adresa i broj lokacije | Djelatnost | Maksimalna  bruto površina  kioska | Početna mjesečna zakupnina u kn/m2 bruto površine kioska | Trajanje  zakupa |
| 1. | Ulica Stjepana Radića uz Trg Petra Zrinskog, k.č.br. 1107/1 k.o. Karlovac II – lokacija 6 | Trgovina na malo novinama i duhanskim prerađevinama | 15,00 m2 | 25,00 kn/m2 | 5 godina, a najduže do realizacije uređenja hodnih površina i zelenila prema UPU Zvijezda |
| 2. | Ulica Stjepana Radića, k.č.br. 4239 k.o. Karlovac II – lokacija 14 | Trgovina na malo novinama i duhanskim prerađevinama | 15,00 m2 | 25,00 kn/m2 | 5 godina |
| 3. | Ulica Luščić pored kućnog broja 6C, k.č.br. 2177 i 2062/5 k.o. Karlovac II – lokacija 27 | Trgovina na malo novinama i duhanskim prerađevinama | 15,00 m2 | 16,00 kn/m2 | 5 godina |
| 4. | Ulica Miroslava Krleže, preko puta Konzuma, k.č.br. 1509/3 i 1509/5 k.o. Karlovac II – lokacija 30 | Trgovina na malo novinama i duhanskim prerađevinama | 15,00 m2 | 16,00 kn/m2 | 5 godina |

Na lokacijama 1. do. 3. nalaze se kiosci temeljem postojećih ugovora o zakupu.

**2.** Natjecati se mogu pravne i fizičke osobe registrirane za obavljanje djelatnosti iz ovog natječaja.

**3.** Za obavljanje predviđene djelatnosti na javnoj površini zakupnik je dužan pribaviti dozvole potrebne po posebnim propisima.

**4.** Ukoliko je za obavljanje djelatnosti u kiosku potrebno posebno uređivanje mjesta postavljanja i osiguranje električne energije, vode, odvodnje i slično, zakupnik će pribaviti potrebna odobrenja za te radove, te iste izvesti o svojem trošku i održavati ih u ispravnom stanju za vrijeme trajanja ugovora o zakupu.

**5.** Ponuda mora sadržavati:

**5.1.** osnovne podatke o ponuditelju (ime i prezime, adresa i OIB za fizičku osobu, odnosno naziv, sjedište i OIB za pravnu osobe, telefon, e-adresa te drugi kontakt podaci, broj računa ponuditelja za povrat jamčevine u slučaju neprihvaćanja ponude),

**5.2.** oznaku javne površine za koju se daje ponuda,

**5.3.** tehnički podaci o kiosku: dimenzije, materijal, vanjski izgled i sl.

**5.4.** ponuđeni iznos zakupnine,

**5.5.** vrijeme potrebno za stavljanje kioska u funkciju,

**5.6.** presliku izvatka iz odgovarajućeg registarskog upisnika (sudski, obrtni, i sl.),

**5.7.** potvrdu Porezne uprave o ispunjenim dospjelim novčanim obvezama po osnovi javnih davanja prema Gradu Karlovcu o kojima službenu evidenciju vodi Porezna uprava, sa stanjem ne starijim od dana objave ovog natječaja,

**5.8.** izjavu ponuditelja da će, u slučaju prihvata njegove ponude, prije sklapanja ugovora o zakupu dostaviti Gradu Karlovcu bjanko zadužnicu do iznosa koji pokriva razliku između petogodišnje ponuđene zakupnine i uplaćene jamčevine,

**5.9**. Dokaz o uplaćenoj jamčevini. Jamčevina iznosi tri početne mjesečne zakupnine za javnu površinu za koju se ponuditelj natječe, a uplaćuje se na žiro račun Grada Karlovca IBAN HR78 2400 0081 8179 0000 0, model 68, poziv na broj 5738-OIB ponuditelja. Iznos jamčevine ponuditelja sa kojim se sklopi ugovor o zakupu javne površine smatrat će se njegovim garantnim pologom za uredno plaćanje zakupnine do prestanka ugovora o zakupu bez prava na kamate, a ostalim sudionicima jamčevina će biti vraćena u roku osam dana od izbora najpovoljnijeg ponuditelja, bez prava na kamate. Uplaćeni iznos jamčevine također je jamstvo za ozbiljnost ponude.

**5.10.** izjavu ponuditelja da u cijelosti prihvaća uvjete natječaja, te da njegova ponuda ostaje na snazi 90 dana, računajući od dana otvaranja ponuda.

**6.** Ponude se dostavljaju u zatvorenim omotnicama s naznakom „PONUDA ZA ZAKUP JAVNE POVRŠINE – KIOSK – NE OTVARATI“ na adresu: Grad Karlovac, Upravni odjel za komunalno gospodarstvo, Ulica Ivana Banjavčića br. 9.

**7.** Ponude moraju stići u pisarnicu Gradske uprave Grada Karlovca do 15 sati petnaestog dana od objave obavijesti o javnom natječaju u listu Karlovački tjednik, bez obzira na način dostave.

**8.** Uz ispunjenje ostalih uvjeta iz natječaja, najpovoljniji je ponuditelj koji ponudi najveći iznos zakupnine.

**9.** Ukoliko pristignu dvije identične uredne ponude, s istim iznosom ponuđene zakupnine, ponuditelji će biti pozvani da u roku tri dana po primitku obavijesti u zatvorenoj omotnici dostave nadopunu ponude, kako bi se donijela odluka o najpovoljnijem ponuditelju.

**10.** Odluku o odabiru najpovoljnijeg ponuditelja donosi gradonačelnik na prijedlog nadležnog Povjerenstva, a ista se dostavlja svim sudionicima natječaja u roku osam dana od dana otvaranja ponuda.

**11.** Ako najpovoljniji ponuditelj odustane od ponude nakon otvaranja ponuda, gubi pravo na povrat jamčevine, a ugovor će se sklopiti sa sljedećim najpovoljnijim ponuditeljem ili će se objaviti novi javni natječaj za istu lokaciju.

**12.** Neće se razmatrati nepravodobne i nepotpune ponude, kao niti ponude onih ponuditelja koji do isteka roka za dostavljanje ponuda imaju dospjele neispunjene novčane obveze prema Gradu Karlovcu po bilo kojoj osnovi.

**13.** Zakupljenu javnu površinu zakupnik nema pravo davati u podzakup.

**14.** Gradonačelnik grada Karlovca ima pravo, bez obrazloženja, poništiti natječaj odnosno ne prihvatiti niti jednu ponudu, bez odgovornosti Grada Karlovca za eventualnu štetu. U tom slučaju uplaćeni iznos jamčevine bit će vraćen ponuditelju, bez prava na kamate.

**15.** Na ovaj natječaj o zakupu primjenjuju se, pored zakona i drugih propisa, i opći akti Grada Karlovca koji reguliraju materiju zakupa javnih površina i zemljišta u vlasništvu Grada Karlovca.

**16.** Dodatne obavijesti o natječaju mogu se dobiti u Upravnom odjelu za komunalno gospodarstvo, Ivana Banjavčića 9, soba 57/III, telefon 047628157.